ΑΠΟΦΑΣΕΙΣ
Αριθμ. ΠΔΕ/ΔΠΧΣ/59910/1233
Έγκριση τροποποίησης του εγκεκριμένου ρυμοτομικού σχεδίου πόλης Αγίου Κωνσταντίνου
του Δήμου Αγρινίου στο Ο.Τ. 97 (Κ.Χ. Πλατεία),
λόγω άρσης απαλλοτρίωσης ακινήτου ιδιοκτησίας Γεωργίου Μακρόπουλου, σε συμμόρφωση
προς την υπ’ αρ. 102/2015 απόφαση του Διοικητικού Πρωτοδικείου Αγρινίου.
Ο ΑΝΤΙΠΕΡΙΦΕΡΕΙΑΡΧΗΣ
ΒΙΩΣΙΜΗΣ ΑΝΑΠΤΥΞΗΣ, ΕΝΕΡΓΕΙΑΣ
ΚΑΙ ΠΕΡΙΒΑΛΛΟΝΤΟΣ ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τα άρθρα 186 και 283 του ν. 3852/2010: «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
2. Το π.δ. 132/2010 (Α΄ 225) περί Οργανισμού της Περιφέρειας Δυτικής Ελλάδας και ειδικότερα της παρ. 3.α
του άρθρου 5, όπως τροποποιήθηκε και ισχύει με την
υπ’ αρ. 248595/27.12.2016 (Β΄ 4309) απόφαση του Γεν.
Γραμματέα Αποκεντρωμένης Διοίκησης Πελοποννήσου,
Δυτικής Ελλάδας και Ιονίου, περί “Τροποποίησης του
Οργανισμού Εσωτερικής Υπηρεσίας της Περιφέρειας
Δυτικής Ελλάδας”.
3. Την υπό στοιχεία οικ.ΠΔΕ/ΔΔ/9406/191/13.1.2022
Απόφαση του Περιφερειάρχη Δυτικής Ελλάδας (Υ.Ο.Δ.Δ.
27) περί «Ορισμός Αντιπεριφερειαρχών της Περιφέρειας Δυτικής Ελλάδας» και την υπό στοιχεία ΠΔΕ/
ΔΔ/9405/190/13.1.2022 απόφαση του Περιφερειάρχη
Δυτικής Ελλάδος (Β΄ 141), περί «Μεταβίβαση άσκησης
αρμοδιοτήτων στους Αντιπεριφερειάρχες και σε εκλεγμένους Περιφερειακούς Συμβούλους της Περιφέρειας
Δυτικής Ελλάδας».
4. Το ν.δ. της 17-7-1923: «Περί σχεδίων πόλεων, κωμών και συνοικισμών του Κράτους και οικοδομής αυτών»
(Α’ 228).
5. Το κεφ. ΙΙ του από 03-04-1929 π.δ., που διατηρήθηκαν σε ισχύ με την παρ. 3 του άρθρου 31 του ν. 1577/1985
«Γενικός Οικοδομικός Κανονισμός» (Α’ 210).
6. Τον ν. 1337/1983 (Α’ 33).
7. Το από 14-7-1999 π.δ. «Κώδικας βασικής πολεοδομικής νομοθεσίας»(Δ΄ 580) και ειδικότερα τα άρθρα 152
και 154.
8. Το άρθρο 29 του ν. 2831/2000 (Α’ 140), όπως αντικαταστάθηκε με το άρθρο 10 του ν. 3044/2002 (Α’ 197).
9. Τον ν. 3068/2002 (Α’ 274) περί συμμόρφωσης της
Διοίκησης προς τις δικαστικές αποφάσεις.
10. Τον ν. 4030/2011 (Α’ 249), και ειδικότερα τα άρθρα 30
έως 32 περί των Συμβουλίων Πολεοδομικών Θεμάτων
και Αμφισβητήσεων.
11. Τον ν. 4067/2012 «Νέος Οικοδομικός Κανονισμός»
(Α’ 79) και ειδικότερα τα άρθρα 31 και 32 αυτού.
12. Τον ν. 4315/2014: «Πράξεις εισφοράς σε γη και χρήμα - Ρυμοτομικές απαλλοτριώσεις και άλλες διατάξεις»
(Α’ 269).
13. Τις υπ’ αρ. 1/1961, 8/1975, 43/1980 και 55/1988
εγκυκλίους σχετικές με θέματα τροποποιήσεως ρυμοτομικών σχεδίων.
14. Την υπ’ αρ. 10/14-6-2012 εγκύκλιο του Υ.Π.Ε.Κ.Α.,
περί αρμοδιοτήτων των ΣΥ.ΠΟ.Θ.Α. για θέματα πολεοδομικού σχεδιασμού.
15. Την υπό στοιχεία Τ.Υ. 2732/21-3-1975 απόφαση
του Νομάρχη Αιτ/νίας (Δ’ 79) «Περί εγκρίσεως γενικής
αναμορφώσεως και επεκτάσεως ρυμοτομικού σχεδίου
Κοινότητας Αγίου Κων/νου Τριχωνίδος - Ν. Αιτωλ/νίας».
16. Το Γενικό Πολεοδομικό Σχέδιο Δημοτικής Ενότητας
Αγρινίου, Δήμου Αγρινίου Ν. Αιτωλ/νίας (ΑΑΠ 14/2013).
17. Την υπ’ αρ. 102/2015 απόφαση του Διοικητικού
Πρωτοδικείου Αγρινίου, σύμφωνα με την οποία, αίρεται η επιβληθείσα (με την σχετ.15 απόφαση Νομάρχη)
απαλλοτρίωση στο ρυμοτομούμενο ακίνητο του προσφεύγοντος, που βρίσκεται εντός του εγκεκριμένου
ρυμοτομικού σχεδίου της Τοπικής Κοινότητας Αγίου
Κωνσταντίνου του Δήμου Αγρινίου (κατά το μεγαλύτερο
μέρος του εντός του Ο.Τ.97).
18. Την υπ’ αρ. 5774/28-12-2018 αίτηση του Γεώργιου
Μακρόπουλου του Νικολάου, με συνημμένα τα απαραίτητα στοιχεία για τη συνέχιση της διαδικασίας άρσης
απαλλοτρίωσης επί του ακινήτου ιδιοκτησίας του.
19. Την υπ’ αρ. 2.961/26-9-2013 πράξη αναγνώρισης
ορίων ακινήτου (νομίμως μεταγεγραμμένης, Τ.182.
υπ’αρ. 492/3-10-2013), της Συμβολαιογράφου Αγρινίου
Ευγενίας Γ. Γεωργίου, μεταξύ των αφενός συμβαλλομένων: 1) Μαρίας Στεφανίδη του Γεωργίου και της Ζωής και
2) Στυλιανού Κακαμπούκη του Γεωργίου και της Σοφίας,
και αφετέρου 3) του Γεώργιου Μακρόπουλου του Νικολάου και το από 5-10-2011 προσαρτημένο στην πράξη
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαΐου 2022
ΤΕΥΧΟΣ  ΤΕΤΑΡΤΟ
Αρ. Φύλλου 361
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 361/26.05.2022
τοπογραφικό διάγραμμα του Πολιτικού Μηχανικού Πέτρου Βαϊνά.
20. Την από 5-11-2018 έκθεση Νομικού ελέγχου τίτλων
ακινήτου για την ιδιοκτησία Γεώργιου Μακρόπουλου του
Νικολάου στο Ο.Τ. 97 Σχεδίου Δ.Κ. Αγίου Κωνσταντίνου
Αγρινίου, την οποία διενήργησαν και συνυπογράφουν
οι δικηγόροι Αγρινίου Αντώνιος Ραγιάς και Δημήτριος
Τσιμπούκης και θεωρήθηκε από τον Δικηγορικό Σύλλογο
Αγρινίου.
21. Την από 15-3-2019 έκθεση Νομικού ελέγχου τίτλων ακινήτου για την ιδιοκτησία Μαρίας Στεφανίδη του
Γεωργίου και Στυλιανού Κακαμπούκη του Γεωργίου στο
Ο.Τ. 97 Σχεδίου Δ.Κ. Αγίου Κωνσταντίνου Αγρινίου, την
οποία συνυπογράφουν οι δικηγόροι Αγρινίου Αντώνιος
Ραγιάς και Αριστείδης Τζωρτζόπουλος και θεωρήθηκε
από τον Δικηγορικό Σύλλογο Αγρινίου.
22. Τις υπ’ αρ. 114/27-3-2019 και 114/23-12-2019 (ορθή
επανάληψη), αποφάσεις του Δημοτικού Συμβουλίου του
Δήμου Αγρινίου, στις οποίες αποφασίστηκε παμψηφεί
η γνωμοδότηση «υπέρ της τροποποίησης στο Ο.Τ. 97
ρυμοτομικού σχεδίου Αγίου Κωνσταντίνου Δήμου Αγρινίου (σε συμμόρφωση δικαστικής απόφασης για άρση
απαλλοτρίωσης)» και τα αντίστοιχα αποδεικτικά τοιχοκόλλησης, δημοσίευσης και κοινοποίησής τους.
23. Την υπ’ αρ. 277/25-11-2019 απόφαση Δημοτικού
Συμβουλίου του Δήμου Αγρινίου, όπου εγκρίθηκε κατά
πλειοψηφία η αναμόρφωση του προϋπολογισμού και
του τεχνικού προγράμματος του Δήμου Αγρινίου έτους
2019, στο οποίο συμπεριλαμβάνεται η εξασφάλιση πίστωσης 16.400,00€ με ΚΑΕξ 30- 7424.017 για την απο-
ζημίωση ρυμοτομούμενης ιδιοκτησίας στο ΟΤ.97 βάσει
ΑΔΣ:114/2019 ιδιοκτησίας Γεωργίου Μακρόπουλου
λόγω άρσης ρυμοτομικής απαλλοτρίωσης για τον χώρο
πλατείας Αγ. Κωνσταντίνου και η πίστωση 180,00 € με
ΚΑΕξ 30-7424.018 για την αποζημίωση ρυμοτομούμενης
ιδιοκτησίας στο ΟΤ.97 βάσει ΑΔΣ:114/2019 ιδιοκτησίας
Μαρ. Στεφανίδου - Στ. Κακαμπούκη, για τον χώρο πλατείας Αγ. Κωνσταντίνου.
24. Την υπ’ αρ. 1026/οικ./15-4-2020 βεβαίωση του Δημάρχου Αγρινίου, σύμφωνα με την οποία, «δεν υποβλή-
θηκαν ενστάσεις» επί των 114/2019 και 114/2019 (ορθή
επανάληψη) αποφάσεων του Δημοτικού Συμβουλίου.
25. Την υπ’ αρ.1025/οικ./15-4-2020 βεβαίωση του Δημάρχου Αγρινίου, σύμφωνα με την οποία με την προτει-
νόμενη τροποποίηση «δεν ρυμοτομείται κτίσμα και δεν
καθίσταται οικόπεδο μη άρτιο».
26. Το υπ’ αρ. 1037/οικ./24-4-2020 έγγραφο της Διεύθυνσης Υπηρεσίας Δόμησης και Πολεοδομικού Σχεδια-
σμού του Δήμου Αγρινίου, σύμφωνα με το οποίο στο
Ο.Τ. 97 του εγκεκριμένου σχεδίου πόλης Αγίου Κωνσταντίνου Δ. Αγρίνιου, δεν έχει συντελεστεί απαλλοτρίωση
και δεν συντρέχουν οι προϋποθέσεις του άρθρου 28 του
ν. 1337/1983.
27. Την υπ’ αρ. 69/2020 απόφαση του Δημοτικού Συμβουλίου του Δήμου Αγρινίου, κατά την οποία εγκρίθη-
κε παμψηφεί: α. ο καθορισμός τιμής μονάδας για την
αποζημίωση ρυμοτομούμενου οικοπεδικού τμήματος,
ιδιοκτησίας Γεωργίου Μακρόπουλου στο ΟΤ. 97 Αγίου
Κωνσταντίνου Δ. Αγρινίου και β. η ενίσχυση της πίστωσης του Κ.Α. 30-7424.017, «αποζημίωση ρυτομούμενης
ιδιοκτησίας Γεώργιου Μακρόπουλου» με το ποσό των
7.389,66 €.
28. Την υπ’ αρ. 84/2020 απόφαση της Οικονομικής Επιτροπής Δ. Αγρινίου με την οποία η πίστωση του σε Κ.Α.
30-7424.017 για την αποζημίωση ρυμοτομούμενης ιδιοκτησίας Γεώργιου Μακρόπουλου στο ΟΤ. 97 Αγίου Κων-
σταντίνου Δ. Αγρινίου διαμορφώνεται στα 23.789,66€,
όπως καθορίζει η ΑΔΣ: 69/2020.
29. Το υπ’ αρ. οικ/1073/5-5-2020 έγγραφο της Υπηρεσίας Δόμησης και Πολεοδομικού Σχεδιασμού του Δήμου
Αγρινίου, με το οποίο μας διαβιβάστηκε ο φάκελος τροποποίησης του θέματος.
30. Την υπ’ αρ. 211/21-12-2020 (ΑΔΑ:Ω5Ξ9Ω65-Τ03)
απόφαση Δημοτικού Συμβουλίου του Δήμου Αγρινίου,
όπου ψηφίστηκε ο «Προϋπολογισμός Εσόδων - Δαπανών Δήμου Αγρινίου οικονομικού έτους 2021», στο
οποίο συμπεριλαμβάνεται και η εξασφάλιση πίστωσης
23.789,66€ με ΚΑ 30-7424.017 για την αποζημίωση ρυμοτομούμενης ιδιοκτησίας Γεωργίου Μακρόπουλου
λόγω άρσης ρυμοτομικής απαλλοτρίωσης, για τον χώρο
πλατείας Αγ. Κωνσταντίνου.
31. Το τοπογραφικό διάγραμμα πρότασης τροποποίησης σχεδίου πόλης, που συντάχθηκε από τον Διπλ. Πολι-
τικό Μηχανικό Διονύσιο Κέκελο τον Νοέμβριο του 2018,
συνοδεύει την από Δεκέμβριο 2018 Τεχνική Έκθεση, θεωρήθηκε αρχικά την 4-5-2020 και συμπληρώθηκε - επι-
καιροποιήθηκε και θεωρήθηκε εκ νέου την 8-7-2021 από
τη Διεύθυνση Υπηρεσίας Δόμησης και Πολεοδομικού
Σχεδιασμού του Δήμου Αγρινίου.
32. Τα υπ’ αρ. 2068/οικ./13-7-2021 και υπ’ αρ.  2299/
2311/20-8-2021 έγγραφα της Διεύθυνσης Υπηρεσίας Δόμησης και Πολεοδομικού Σχεδιασμού του Δήμου Αγρι-
νίου, με τα οποία μας διαβιβάστηκαν συμπληρωματικά
στοιχεία επί του θέματος.
33. Το υπ’ αρ. 141038/11-8-2021 έγγραφο του Δασαρχείου Αγρινίου, περί μη υπαγωγής των ιδιοκτησιών εντός
του Ο.Τ 97 (χώρος πλατείας) στις διατάξεις της Δασικής
Νομοθεσίας κατά το χρόνο έγκρισης του ρυμοτομικού
σχεδίου.
34. Το υπ’ αρ. 334780/3-8-2021 έγγραφο της Εφορίας Αρχαιοτήτων Αιτ/νίας και Λευκάδος, σύμφωνα με το
οποίο οι ιδιοκτησίες στο Ο.Τ. 97 (χώρος πλατείας) βρίσκονται εκτός κηρυγμένου αρχαιολογικού χώρου.
35. Την υπό στοιχεία ΠΔΕ/ΔΠΧΣ/108353/2034/16-7-2021
εισήγηση της Υπηρεσίας μας προς το ΣΥ.ΠΟ.Θ.Α. Α’ Π.Ε.
Αιτ/νίας, σχετικά με την έγκριση της «Τροποποίησης του
εγκεκριμένου ρυμοτομικού σχεδίου πόλης Αγίου Κωνσταντίνου του Δήμου Αγρινίου στο Ο.Τ. 97 (Κ.Χ Πλατεία), σε
συμμόρφωση προς την υπ’ αρ. 102/2015 απόφαση του
Διοικητικού Πρωτοδικείου Αγρινίου».
36. Το υπ’ αρ. 159600/2021/28-1-2022 έγγραφο του
ΣΥΠΟΘΑ Α’ Π.Ε. Αιτωλ/νίας με το οποίο μας διαβιβάστηκε το Απόσπασμα Πρακτικού της από 24-11-2021
Συνεδρίασής του (Νο 2/2021), σύμφωνα με το οποίο
το Συμβούλιο γνωμοδότησε ομόφωνα θετικά για την
έγκριση της «τροποποίησης του εγκεκριμένου ρυμοτομικού σχεδίου πόλης Αγίου Κωνσταντίνου του Δήμου
Αγρινίου στο Ο.Τ. 97 (Κ.Χ Πλατεία)» σε συμμόρφωση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 361/26.05.2022
προς την υπ’ αρ. 102/2015 απόφαση του Διοικητικού
Πρωτοδικείου Αγρινίου, σύμφωνα με την υπό στοιχεία
ΠΔΕ/ΔΠΧΣ/108353/2034/16-7-2021 εισήγηση της Υπηρεσίας μας.
37. Την υπ’  αρ. 19362 και 17830/9-2-2022 (ΑΔΑ:
ΩΝ4ΑΟΡ1Φ-ΖΓ1) απόφαση του Συντονιστή Αποκεντρωμένης Διοίκησης Πελοποννήσου, Δυτικής Ελλάδας
και Ιονίου, με την οποία επικυρώθηκε η 7/2022 (ΑΔΑ:
63Ω9Ω65-1Ο9) απόφαση του Δημοτικού Συμβουλίου
Δήμου Αγρινίου σχετικά με «Αναμόρφωση προϋπολογισμού και τεχνικού προγράμματος του Δήμου Αγρινίου
έτους 2022», στην οποία περιλαμβάνεται και η έγκριση
δέσμευσης πίστωσης ύψους 23.789,66 € με ΚΑΕ 307424.017 για «Αποζημίωση Μακροπούλου Γεωργίου
ρυμοτομούμενης ιδιοκτησίας στο Ο.Τ.97 βάσει Α.Δ.Σ.
114/2019 λόγω άρσης απαλλοτρίωσης - για τον χώρο
Πλατείας Α. Κωνσταντίνου» οικ. έτους 2022, αποφασίζουμε:
Την έγκριση της τροποποίησης του εγκεκριμένου
ρυμοτομικού σχεδίου πόλης Αγίου Κωνσταντίνου του
Δήμου Αγρινίου στο Ο.Τ. 97 (Κ.Χ Πλατεία), λόγω άρσης
απαλλοτρίωσης ακινήτου ιδιοκτησίας Γεωργίου Μακρόπουλου, σε συμμόρφωση προς την υπ’ αρ. 102/2015
απόφαση του Διοικητικού Πρωτοδικείου Αγρινίου, όπως
αυτή αποτυπώνεται στο από Νοέμβριο 2018 τοπογραφικό διάγραμμα πρότασης τροποποίησης σχεδίου πόλης,
το οποίο συντάχθηκε από τον Διπλωματούχο Πολιτικό
Μηχανικό Διονύσιο Κέκελο, συμπληρώθηκε - επικαιροποιήθηκε και θεωρήθηκε την 8-7-2021 από τη Διεύθυνση
Υπηρεσίας Δόμησης και Πολεοδομικού Σχεδιασμού του
Δήμου Αγρινίου και εγκρίθηκε την 28-1-2022 από το ΣΥΠΟΘΑ Α’ ΠΕ ΑΙΤΩΛ/ΝΙΑΣ.
Η ισχύς της απόφασης αυτής αρχίζει από την ημερομηνία δημοσίευσής της στην Εφημερίδα της Κυβερ-
νήσεως.
Κατά της απόφασης αυτής επιτρέπεται η υποβολή
προσφυγής ενώπιον του Συντονιστή της οικείας Αποκεντρωμένης Διοίκησης Πελοποννήσου, Δυτικής Ελ-
λάδας και Ιονίου, μόνο για παράβαση νόμου, μέσα σε
προθεσμία 15 ημερών από τη δημοσίευσή της στην
Εφημερίδα της Κυβερνήσεως (παρ.1 του άρθρου 227
του ν. 3852/2010, Α΄ 87).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 361/26.05.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 361/26.05.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 361/26.05.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 361/26.05.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 361/26.05.2022
Η απόφαση αυτή με το συνοδευτικό της διάγραμμα να δημοσιευθεί στην Εφημερίδα της Κυβερνήσεως.
Πάτρα, 10 Μαΐου 2022
Ο Αντιπεριφερειάρχης
ΛΑΜΠΡΟΣ ΔΗΜΗΤΡΟΓΙΑΝΝΗΣ

[Source: 20220400361.pdf | Tokens: 10867]